《贵阳雅颂二十四首同翠渠作 其二 清都抚苗》
明代·祁顺

舞阶舜七旬，脩德文再驾。既闻有苗格，又见崇城下。

清都古蛮壤，群丑逞凶诈。都台布恩信，远近争感化。

洗兵挽天河，征战自兹罢。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。